**Edgar Cuntapay Gacutan** C.I.C.M. (født 23. september 1964 i Enrile i provinsen Cagayan i Filippinene) er en filippinsk ordensprest og katolsk biskop av Sendai i Japan.

Liv og virke
------------

### Bakgrunn

Edgar Gacutan sluttet seg til kongregasjonen *Congregatio Immaculati Cordis Mariae* også kalt Scheutmisjonærene. Han studerte filosofi ved Saint Louis University i Baguio City fra 1981 til 1985 og katolsk teologi ved *Maryhill School of Theology* i Manila fra 1986 til 1989. Han avla sine første løfter den 19. oktober 1986. Fra 1990 til 1993 virket Gacutan i Japan, der han avla sine evige løfter den 2. juni 1991. Deretter returnerte han til Filippinene for å fortsette sine teologiske studier.

### Prest

Den 23. april 1994 ble Gacutan presteviet i Enrile.

I mai 1994 ble Gacutan igjen postert til Japan. Der var han kapellan i erkebispedømmet Osaka før han fikk ansvar for *Unge katolske arbeidere* i Osaka i 1997. Fra 2013 til 2017 var Edgar Gacutan sogneprest i Ōfunato i Sendai bispedømme, før han ble sogneprest i Matsubara i distriktet Setagaya i Tokyo erkebispedømme.

I tillegg til sitt arbeid i sogneprest, var Gacutan koordinator (1994-1995) og senere direktør for praktikanter ved Scheutmisjonærene (1997-2003) og medlem av provinsrådet (1995-1999). Fra 1999 til 2003 var Edgar Gacutan viseprovinsial for kongregasjonens japanske provinsen, og til slutt provinsial fra 2004 til 2012. Han var også president for administrasjonsstyrene for Heiwa barnehage og *Junshin Gakuin* videregående skole i Himeji (2002-2020) og medlem av generalkomiteen for økonomiske anliggender i Scheutmisjonærene (2009-2020). Fra 2020 var Gacutan kongregasjonens regionalsuperior for Japan.

### Biskop ab Sendai

Den 8. desember 2021 utnevnte pave Frans ham til biskop av Sendai.[1] Erkebiskopen av Tokyo, Tarcisio Isao Kikuchi S.V.D. ordinerte ham til biskop den 19. mars 2022 i Sendai-katedralen; medkonsekratorer var biskopen av Nagoya, Michael Gorō Matsuura, og biskopen av Saitama, Mario Michiaki Yamanouchi S.D.B.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Kardinal Costantino Patrizi Naro (1798-1876) \*1828
* Kardinal Lucido Maria Parocchi (1833-1903) \*1871
* Pave Pius X (1835-1914) \*1884
* Kardinal Gaetano de Lai (1853–1928) \*1911
* Kardinal Raffaele Carlo Rossi (1876–1948) \*1920
* Kardinal Amleto Giovanni Cicognani (1883–1973) \*1933
* Erkebiskop Mario Cagna (1911–1986) \*1962
* Kardinal Peter Seiichi Shirayanagi (1928–2009) \*1966
* Erkebiskop Peter Takeo Okada (1941–2020) \*1991
* Erkebiskop *Tarcisio Isao Kikuchi* (1958–) \*2004

* Biskop *Edgar Cuntapay Gacutan* ( - ) \*

Referanser
----------

1. 1 2 3  «Nomina del Vescovo di Sendai (Giappone)». *Tägliches Bulletin* **(italiensk)**. Presseamt des Heiligen Stuhls. 8. desember 2021. Besøkt 8. desember 2021.
2. ↑  www.catholic-hierarchy.org kiku, lest 15. mars 2024